hvilken betydning har ip-adresser i forhold til linkpopularitet?
links fra forskellige unikke ip-adresser vil give mere linkværdi end links fra samme ip, og links fra forskellige “c-klasser” vil give lidt mere.
”c-klasse” er et udtryk, der anvendes til at beskrive alle de ip-adresser, der ligger under 3. led i en ip-adresse.
ip-adressen til seo.demib.dk er 194.150.115.206



1. led = a-klasse
2. led = b-klasse
3. led = c-klasse
4. led


194
150
115
206



en ip-adresse som for eksempel 194.150.115.207 vil således ligge i samme c-klasse, hvorimod 194.150.116.206 vil være en anden c-klasse.
normalt anses links fra forskellige c-klasser som værende af større værdi, end hvis de ligger indenfor samme c-klasse.
det gælder dog ikke altid. hvis de forskellige domæner du får links fra, og som ligger på webservere indenfor samme c-klasse, er meget unikke, (dvs. har helt unikke links og ejerskab), så kan de sagtens være meget værd.
hvis søgemaskinerne, gennem summen af alle deres data og analyser, vurderer, at links imellem forskellige sites blot er links mellem samme virksomhed eller person, eller hvis det er et direkte linknetværk, så vil disse links normalt tælle mindre eller slet ikke noget.
jeg vil derfor normalt anbefale, at du satser på så god en spredning af dine links som muligt over så mange unikke ip-adresser og c-klasser som muligt. det vil næsten altid gavne.